Департман за комуникологију и новинарство

Филозофски факултет

Универзитет у Нишу

ИЗБОРНОМ ВЕЋУ ФИЛОЗОФСКОГ ФАКУЛТЕТА

На основу одлуке већа Департмана за комуникологију и новинарство Изборном већу Филозофског факултета у Нишу достављамо следећи предлог

# ОЦЕНЕ РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА

# др Анке Михајлов Прокоповић

# Позитивно се оцењује допринос др Анке Михајлов Прокоповић, која је предложена од стране именоване Комисије за избор у звање доцента за ужу научну област Комуникологија, језик и студије медија (*Радијско новинарство* и *Савремено новинарство*) на Филозофском факултету у Нишу.

Резултати научно-истраживачке активности кандидата др Анке Михајлов Прокоповић јесу:

* докторска дисертација;
* рад у тематском зборнику међународног значаја (М14);
* рад у часопису међународног значаја верификованог посебном одлуком (М24);
* шест саопштења на међународним скуповима, објављена у целости (М33);
* пет саопштења на међународним скуповима објављена у изводу (М34);
* рад у водећем часопису националног значаја (М51);
* три рада у часописима националног значаја (М52);
* три рада у научним часописима (М53).

На основу увида у целокупно ангажовање, научно истраживачки, професионални и стручни допринос др Анке Михајлов Прокоповић је п о з и т и в н о оцењен.

Ниш, 22.11.2017.

Управник Департмана за комуникологију и новинарство

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др *Зоран Јовановић*

Департман за комуникологију и новинарство

Филозофски факултет

Универзитет у Нишу

ИЗБОРНОМ ВЕЋУ ФИЛОЗОФСКОГ ФАКУЛТЕТА

На основу одлуке Већа Департмана за комуникологију и новинарство Изборном већу Филозофског факултета у Нишу достављамо следећи предлог

# ОЦЕНЕ АНГАЖОВАЊА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ КАНДИДАТА

# др Анке Михајлов Прокоповић

Позитивно се оцењује допринос др Анке Михајлов Прокоповић, која је предложена од стране именоване Комисије за избор у звање доцента за ужу научну област Комуникологија, језик и студије медија (*Радијско новинарство* и *Савремено новинарство*) на Филозофском факултету у Нишу. Елементи за овакву оцену ангажовања кандидата у развоју наставе и других делатности високошколске установе су следећи:

* водила је вежбе и дала значајан допринос у креирању њиховог садржаја и метода рада, као и развоју наставе у оквиру следећих предмета: *Радијско новинарство, Савремено новинарство, Увод у новинарство, Интеркултурно комуницирање и медији, Новинарски жанрови, Наука о комуницирању и Истраживачко новинарство;*
* учествовала је на међународним и националним научно-стручним конференцијама;
* учествовала је у раду комисија за реализацију пријемних испита на Департману за комуникологију и новинарство Филозофског факултета;
* учествовала у ваннаставним активностима које доприносе угледу Факултета и Универзитета.

На основу свега наведеног даје се п о з и т и в н а оцена кандидата др Анке Михајлов Прокоповић о доприносу у развоју наставе и других делатности високошколске установе.

Ниш, 22.11.2017.

Управник Департмана за комуникологију и новинарство

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др *Зоран Јовановић*

Департман за комуникологију и новинарство

Филозофски факултет

Универзитет у Нишу

ИЗБОРНОМ ВЕЋУ ФИЛОЗОФСКОГ ФАКУЛТЕТА

На основу одлуке већа Департмана за комуникологију и новинарство Изборном већу Филозофског факултета у Нишу достављамо следећи предлог

**ОЦЕНЕ РЕЗУЛТАТА ПЕДАГОШКОГ РАДА КАНДИДАТА**

**др Анке Михајлов Прокоповић**

Позитивно се оцењују резултати педагошког рада кандидата, др Анке Михајлов Прокоповић, која је предложена од стране именоване Комисије за избор у звање доцента за ужу научну област Комуникологија, језик и студије медија (*Радијско новинарство* и *Савремено новинарство*) на Филозофском факултету у Нишу.

Позитивну оцену о педагошком раду темељимо на следећим чињеницама:

* кандидаткиња има вишегодишње искуство у раду са студентима с обзиром да је успешно и квалитетно радила на Филозофском факултету од октобра 2008. године до 15. јула 2017. године као сарадник у настави а затим као асистент на следећим предметима: *Радијско новинарство, Савремено новинарство, Увод у новинарство, Интеркултурно комуницирање и медији, Новинарски жанрови, Наука о комуницирању и Истраживачко новинарство;*
* има одличан контакт са студентима, одговорна је и веома је коректно припремала вежбе, трудила се да осавремени наставно градиво и тиме доприносила развоју наставе;
* поседује смисао за наставни рад, о чему сведочи чињеница да је одлично оцењивана у процесу евалуације;
* поуздан је сарадник у сваком погледу, поседује високе стандарде у раду и успоставља одличну сарадњу с колегама.

На основу свега наведеног сматрамо да се може дати п о з и т и в н а оцена о педагошком раду кандидата др Анке Михајлов Прокоповић.

Ниш, 22.11.2017.

Управник Департмана за комуникологију и новинарство

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др *Зоран Јовановић*